**Tájékoztatás a „Jelzőlap bántalmazás, elhanyagolás esetén”, valamint a „Jelzőlap” című dokumentációs laphoz**

A gyermekek védelméről és a gyámügyi igazgatásról szóló 1997. évi XXXI. törvény (Gyvt.) 17.§ (1) bekezdése szabályozza, hogy gyermekvédelmi rendszerhez kapcsolódó feladatot látnak el a -a gyermek családban történő nevelkedésének elősegítése, a gyermek veszélyeztetettségének megelőzése és megszüntetése érdekében – a törvényben meghatározott alaptevékenység keretében az

 a) egészségügyi szolgáltatást nyújtók, így különösen a védőnői szolgálat, háziorvos, házi gyermekorvos

b)személyes gondoskodást nyújtók szolgáltatók,

c)a köznevelési intézmények,

d)a rendőrség,

e)az ügyészség,

f)a bíróság,

g)pártfogó felügyelő szolgálat

h)áldozatsegítés és a kárenyhítés feladatait ellátó szervezetek,

i)a menekülteket befogadó állomás, menekültek átmeneti szállása

j)egyesületek, alapítványok és az egyházi jogi személyek,

k)munkaügyi hatóság,

l) javítóintézet,

m)gyermekjogi képviselő,

n)gyermekvédelmi és gyámügyi feladatkörében eljáró fővárosi és megyei kormányhivatal,

o)az állam fenntartói feladatainak ellátására a Kormány rendeletében kijelölt szerv.

**A fent jelölt intézmények/személyek kötelesek jelzéssel élni a gyermek veszélyeztetése esetén a gyermekjóléti szolgáltatónál, hatósági eljárást kezdeményezni a gyermek bántalmazása, súlyos elhanyagolása, vagy más súlyos veszélyeztető ok fennállása, illetve a gyermek önmaga által által előidézett súlyos veszélyezető magatartása esetén**. ( önagresszió, falcolás, rendszeres csavargás, feltételezett szerhasználat, kimaradás stb..)

A gyermekjóléti szolgáltatást végző, valamint a gyámhatóság a gyermek bántalmazása, súlyos elhanyagolása miatti jelzést vagy kezdeményezést tevő intézmény, személy adatait **erre irányuló külön kérelem hiányában is zártan kezeli. ( Gyvt.) 17.§ (2a) értelmében)**

Súlyos bántalmazás vagy életet veszélyeztető helyzet, sérülés észlelése esetén – akár a saját családjában nevelkedő, vagy Gyvt. alapján átmeneti gondozásban részesülő, vagy ideiglenes hatállyal elhelyezett, nevelésbe vett, vagy gyermekvédelmi szakszolgáltatással érintett gyermekről van szó – valamennyi jelzőrendszeri tag köteles hatósági intézkedést kezdeményezni; értesíteni szükséges a rendőrséget és/ vagy gyámhivatalt.

**Elérhetőségek:**

CÍM: Család- és Gyermekjóléti Szolgálat 3000 Hatvan, Radnóti tér 2/A. A épület

csaladhatvan@gmail.com

www.szogyehatvan.hu

Telefonon: 06 37 342-148; 06 70 384 9688

\*

ORSZÁGOS KRÍZISKEZELŐ ÉS INFORMÁCIÓS TELEFONSZOLGÁLAT

**06 80 20 55 20 ingyenes segélyvonal**

**24 órában hívható**

**\***

**Gyermekvédelmi Jelzőrendszeri Készenléti Szolgálat telefonszáma: 06 70 638 6675 hívható munkanapokon délután 16.00 – reggel 8.00 óra között, hétvégén 24 órában**